**Ikt.sz.:** Á/…../2019.

**Pályázati felhívás**

Sportpályán működő sportbüfé üzemeltetési jogára

**Ásványráró Község Önkormányzata** pályázatot hirdet helybeli vállalkozók részére

**I. A pályázat tárgya:**

Az Önkormányzat tulajdonában lévő Sportpályán működő sportbüfé üzemeltetési jogának elnyerése 2019. április 15. napjától kezdődően – a szerződés megkötésének napjától számított - 3 éves időtartamra,

**II. Pályázati feltételek:**

A pályázó vállalja:

* sportbüfé üzemeltetéséhez szükséges hatósági engedélyek megszerzését,
* a termékkörök forgalmazásához szükséges személyi és tárgyi feltételek biztosítását,
* a sportpálya karbantartását: fű folyamatos nyírása, berendezések (kapuk, korlátok, WC stb.) karbantartása,
* a sportbüfé nyitvatartási idejével kapcsolatos kikötéseket:

22.00 óra után csak helyi közösségi rendezvények ideje alatt tarthat nyitva,

* a büfé épület és felszereléseinek, valamint a fűnyíró biztosítását (ezek jelenleg a mostani üzemeltető tulajdonát képezik),
* a víz és villany almérő kiépítése feltételének biztosítását.

A nyertes pályázó a következő jogosultságot szerzi meg:

* üzemeltetési jogosultságot kap a Sportpályán és környékén a kereskedelmi tevékenység folytatására

A pályázat elbírálásánál előnyt jelent:

* Sportkör esetenkénti (anyagi) támogatását,

**III. A pályázat formai és tartalmi követelményei:**

A benyújtandó pályázati anyagoknak formai megkötése nincs.

Tartalmazniuk kell:

* Szakmai önéletrajzot,
* Az elvárt követelmények teljesítésének részletes leírását, valamint azt a többlet vállalást, amit ezen felül teljesíteni tud,
* a pályázó részletes elképzelését az üzemeltetésre, a sportbüfé nyitva tartására,
* Az ajánlattevő nevét, címét, egyéb elérhetőségeit (telefon, fax, e-mail cím stb.),
* Ajánlattevőtől erkölcsi bizonyítványt,
* Cég esetén 3 hónapnál nem régebbi cégkivonat hiteles másolatát, a cég képviseletére jogosult nevét, elérhetőségét,
* Ajánlattevő nyilatkozatát arról, hogy vállalja jelen pályázati kiírásban foglalt feladatokat,
* Illetékes állami és önkormányzati adóhatóság nyilatkozatát arról, hogy az ajánlattevőnek nincs az adóhatóság felé fennálló adótartozása (nullás adóigazolás).

**IV. A pályázat benyújtása:**

A pályázatot személyesen Tatainé Popp Rita polgármester részére vagy postai úton, Ásványráró Község Önkormányzata címére (9177 Ásványráró, Rákóczi u. 14.) kell benyújtani.

A Borítékra kérjük ráírni: „Sportbüfé üzemeltetési pályázat".

**A pályázat beadásának határideje:**

**2019. március 25.**

**V. A pályázat bontása és elbírálása:**

A beérkezett pályázatokat Ásványráró Község Önkormányzat Képviselő–testülete bírálja el az összességében legkedvezőbb ajánlat alapján. A döntést megelőzően a Képviselő-testület a pályázókkal személyes tárgyalást folytat le.

Hiánypótlásra minden pályázónak egy alkalommal van lehetősége.

**A pályázat elbírálásának határideje:**

**2019. március 29.**

Az elbírálás eredményéről minden pályázónak értesítést küldünk.

A pályázattal kapcsolatos további felvilágosítás kérhető Tatainé Popp Rita polgármestertől (Tel.: 06/20-441-4090; e-mail: polgarmester@asvanyraro.hu).

A pályázattal kapcsolatos további információ elérhető az alábbi internetes honlapon: [www.asvanyraro.hu](http://www.asvanyraro.hu). Továbbá kifüggesztésre kerül Ásványráró Község Önkormányzatának épületében, és a hirdetőtáblákon.

Ásványráró, 2019. február 27.

Ásványráró Község Önkormányzata